Kohli
కోహ్లీకి సరికొత్త బిరుదిచ్చిన ఐసిసి
దుబాయి: ఇంటర్నేషనల్‌ క్రికెట్‌ కౌన్సిల్‌ (ఐసిసి) టీమిండియా సారథి విరాట్‌ కోహ్లీకి తాజాగా ఓ బిరుదు ఇచ్చింది ఛేజ్‌ మాస్టర్‌ అంటూ కొనియాడింది. బుధవారం శ్రీలంకతో జరిగిన టీ20లో టీమిండియా ఘన విజయం సాధించింది. ఈసందర్భంగా ఛేజ్‌ మాస్టర్‌ కోహ్లీ 82 పరుగుల ఇన్నింగ్స్‌తో టీమిండియా 7వికెట్ల తేడాతో శ్రీలంకపై ఘన విజయం సాధించింది.అని ఐసిసి పేర్కొంది. నిజానికి కోహ్లీకి ఛేజింగ్‌అంటేనే ఇష్టం. లక్ష్యఛేదనలో ముందుంటే కోహ్లీ తాజాగా శ్రీలంకతో జరిగిన అన్నిఫార్మ ట్ల లోనూ ఇదేఫార్ములానుఎంచుకున్నాడు. ప్రత్యర్థులకు బ్యాటింగ్‌ అప్పగించి, అనంతరం వారు నిర్ధేశించిన లక్ష్యాలను ఛేదిం చడం లో కోహ్లీ దిట్ట అనిపించుకున్నారు.ఇక అంతర్జాతీయ క్రికెట్‌లో కోహ్లీ సాధించిన పరుగుల్లో ఎక్కువ శాతం ఛేదనలక్ష వచ్చి నవే. ఇక టీ20లలో కోహ్లీ ఏకంగా ఛేజింగ్‌లో 1,016 పరుగులు పిండుకోవడం విశేషం. ఇక ఇప్పటికే కోహ్లీని అభిమానులు చీకూ అని, ఇండియన్‌ రన్‌మిషన్‌ అని, పరుగుల వీరుడని పిలుచుకుంటున్నారు. ఇప్పుడు ఛేజ్‌ మాస్టర్‌ బిరుదు కూడా వచ్చి చేరింది.